–साह्रै मह¤वपूर्ण कुरा हो यो । सानाभन्दा साना व्यवसायीहरुको व्यापारसँग पनि जोडिने हुन्छ देशको अर्थतन्त्र । किनभने, हरेक व्यवसायले आफ्नो वार्षिक आम्दानीबाट भएको नाफाको कर तिरिरहेका हुन्छन् । व्यवसायीहरु कर तिर्न लालायित पनि छन् । पहिलेको जस्तो समय छैन । सुरक्षित वातावरण भए पनि राजस्व तिर्न कठिन भइरहेको हुन्छ । आज विश्व बजारलाई हेर्दा आर्थिक समृद्धि निजी क्षेत्रको प्रवद्र्धनबाटमात्रै सम्भव भएको छ । तर, व्यावसायिक क्षेत्रहरु अझ पनि सुरक्षित महसुस गर्न सकेको छैन । हुन त अहिले श्रम ऐन, सामाजिक सुरक्षा ऐन पास भइसकेको र केही नियमावलीहरु बन्ने क्रममा छन् । देशमा भर्खरै स्थानीय निकायको निर्वाचन, प्रतिनिधिसभा र प्रदेशसभा निर्वाचन भई राजनीतिक स्थायित्व पाइरहेको अवस्था देखिएको छ ।
